अज्जामद बोपय्या देवय्या
अज्जामद बोपय्या देवय्या (अंग्रेज़ी: Ajjamada Boppayya Devayya) भारतीय वायुसेना के इकलौते ऐसे अधिकारी हैं जिन्हें मरणोपरांत महावीर चक्र (MVC) से सम्मानित किया गया हो। महावीर चक्र परमवीर चक्र के बाद दूसरा सर्वोच्च युद्ध वीरता पुरस्कार है। 1965 के भारत-पाकिस्तान युद्ध के दौरान, सक्वाड्रन लीडर AB Devayya (जिसे 'विंग्स ऑफ फायर' नाम से भी पुकारा जाता है) पाकिस्तानी एयरबेस सरगोधा (जो उस समय सोवियत संघ के बाहर एशिया का सबसे सुरक्षित एयरबेस माना जाता था) पर एक स्ट्राइक मिशन का हिस्सा थे, जब उनपर दुश्मन के विमान ने हमला किया था। उन्होंने उनका पीछा करने वाले दुश्मन विमान को मार गिराया लेकिन इस प्रक्रिया में उसका विमान क्षतिग्रस्त हो गया और वे लापता हो गए। संभवतः पाकिस्तानी क्षेत्र में उनकी मृत्यु हो गई। 23 साल बाद, 1988 में, उन्हें 1965 के संघर्ष में इस उपलब्धि के लिए मरणोपरांत MVC पुरस्कार से सम्मानित किया गया। 2019 बालाकोट हवाई हमले के बाद एयर चीफ़ मार्शल बी एस धनोआ ने उनकी वीरता का उल्लेख करते हुए अभिनंदन वर्तमान की उनसे तुलना की थी। धनोआ ने कहा, '1965 में एक भारी-भरकम, कम स्पीड वाले भारतीय वायुसेना के मिस्टीर विमान ने पाकिस्ताना का एफ-104 स्टारफाइटर मार गिराया था। इसी तरह का कुछ हमने 5 दिन पहले भी देखा है।' भारतीय वायुसेना के विंग कमांडर (रिटायर्ड) प्रफुल्ल बख्शी ने कहा, 'इस तरह के शानदार पायलट होने के लिए एक खास तरह के रवैये की जरूरत होती है, जो कॉकपिट में बैठकर अपने जेट के क्रैश होने तक लड़ते हैं। स्क्वॉड्रन लीडर देवय्या और विंग कमांडर अभिनंदन दोनों के पास यह गुण था।'